text: [{"text_idx": "#000001", "text": "Aretha Franklin er a\u0301lvarsliga sju\u0301k"}, {"text_idx": "#000002", "text": "Amerikanska soul sangarinnnan, Aretha Franklin, er a\u0301lvarsliga sju\u0301k. Fo\u0301lk t\u00e6tt at sangarinnuni, sum ofta ver\u00f0ur kalla\u00f0 drotningin av soul to\u0301nleiki, siga, at Franklin ikki hevur no\u0301gvar dagar eftir a\u0301 hesi fold."}, {"text_idx": "#000003", "text": "76 a\u0301ra gamla Aretha Franklin liggur a\u0301 sju\u0301krahu\u0301si i\u0301 Detroit, har hennara n\u00e6rmasta familja er savna\u00f0 um hana. Sangarin hevur leingi havt trupulleikar vi\u00f0 heilsuni og fekk sta\u00f0fest krabbamein i\u0301 2010. Hon hevur fyrr avly\u0301st fleiri konsertir vegna heilsutrupulleikar, men hesa fer\u00f0 er talan um meiri enn bert at avly\u0301sa konsertir, skrivar heimasi\u0301\u00f0an Showbizz 411."}, {"text_idx": "#000004", "text": "Aretha Franklin gj\u00f8rdist heimskend vi\u00f0 sangum sum \u201cRespect\u201d og \u201cSay a little prayer\u201d. I\u0301 november framf\u00f8rdi Aertha Franklin til Elthon Johns AIDS Foundation i\u0301 New Yokr. Ta fer\u00f0ir bo\u00f0a\u00f0i hon fra\u0301, at hetta var hennara si\u0301\u00f0sta konsert."}, {"text_idx": "#000005", "text": "Yrkislei\u00f0in hja\u0301 Aretha Franklin spennir seg yvir meiri enn seks a\u0301rati\u0301ggju, hon hevur vunni\u00f0 18 Grammy Awards og selt fleiri enn 75 millio\u0301nir fl\u00f8gur. I\u0301 1987 var\u00f0 hon fyrsta kvinnan, sum fekk tann hei\u00f0ur at ver\u00f0a innlima\u00f0ur i\u0301 \u201cRock and Roll Hall of Fame\u201d."}, {"text_idx": "#000011", "text": "Ru\u0301na Brimnes Hoydal helt bestu snarr\u00f8\u00f0una"}]